นาโตเรียกประชุมฉุกเฉินหารือความมั่นคง หลังตุรกีเรียกร้อง
สำนักข่าวต่างประเทศรายงานว่า นาย เยนส์ สโตลเตนเบิร์ก เลขาธิการขององค์กรสนธิสัญญาแอตแลนติกเหนือ (นาโต) ออกแลถงการณ์ในวันอาทิตย์ เรียกประชุมฉุกเฉินผู้แทนชาติสมาชิกทั้ง 28 ประเทศ ในวันอังคารที่ 28 ก.ค.นี้ เพื่อหารือในด้านความมั่นคง ตามคำเรียกร้องของประเทศตุกรี หลังจากเกิดเหตุระเบิดฆ่าตัวตายที่ชายแดนตุรกีเมื่อสัปดาห์ก่อนจนทำให้มีผู้เสียชีวิต 32 ราย,แถลงการณ์ของนาโตระบุว่า ตุรกีเรียกร้องให้จัดการประชุมฉุกเฉินภายใต้เพื่อหารือภายใต้มาตรที่ 4 ของสนธิสัญญานาโต เพื่อทบทวนความร้ายแรงของสถานการณ์หลังเกิดการโจมตีก่อการร้ายหลายครั้งในช่วงไม่กี่วันที่ผ่านมา รวมทั้งเพื่อแจ้งให้ชาติสมาชิกทราบถึงมาตรการที่พวกเขาจะใช้,ทั้งนี้ นอกจากเหตุระเบิดฆ่าตัวตายในเมืองชายแดนเมื่อวันที่ 20 ก.ค. ซึ่งตุรกีกล่าวกลุ่มไอซิสว่าเป็นผู้อยู่เบื้องหลังแล้ว ตุรกียังเผชิญเหตุโจมตีอีกหลายครั้ง ทั้งนักรบของกลุ่มพีเคเคสังหารตำรวจตุรกี 1 นาย จนตุรกีตัดสินใจดำเนินการโจมตีทางอากาศใส่ค่ายของกลุ่มพีเคเคทางตอนเหนือของประเทศอิรักเมื่อสัปดาห์ที่ผ่านมา เป็นการยุติสัญญาหยุดยิงนาน 2 ปีและโจมตีกลุ่มไอซิสในซีเรียด้วย ล่าสุดเมื่อวันเสาร์ ยังเกิดเหตุระเบิดคาร์บอมบ์โจมตีขบวนรถของกองทัพในภาคตะวันออกเฉียงใต้ของตุรกีจนมีทหารเสียชีวิต 2 นาย และบาดเจ็บอีก 4 นายด้วย,สโตลเตนเบิร์ก เปิดเผยด้วยว่า เมื่อวันศุกร์เขาได้พูดคุยกับนายกรัฐมนตรี อาห์เหม็ต ดาวูโตกลู แห่งตุรกี เพื่อแสดงความเสียใจต่อความสูญเสียที่เกิดขึ้น และสนับสนุนปฏิบัติการของตุรกีเพื่อต่อต้านกลุ่มไอซิส
นาโตเรียกประชุมฉุกเฉินชาติสมาชิกทั้ง 28 ประเทศตามคำเรียกร้องของประเทศตุรกี เพื่อหารือด้านความมั่นคง หลังจากเกิดเหตุโจมตีก่อการร้ายในตุรกีหลายครั้งในช่วงสัปดาห์ที่ผ่านมา
เยนส์ สโตลเตนเบิร์ก,เลขาธิการ,องค์กรสนธิสัญญาแอตแลนติกเหนือ,นาโต,ประชุมฉุกเฉิน,ผู้แทน,ชาติสมาชิก,ความมั่นคง,ตุกรี,ระเบิดฆ่าตัวตาย,ชายแดน,โจมตีทางอากาศ,อิรัก,ซีเรีย,ไอซิส,ไอเอส,ไอซิล,ชาวเคิร์ด,พีเคเค,ข่าว,ข่าวต่างประเทศ,ไทยรัฐออนไลน์